**ОБРАЗЛОЖЕЊЕ**

**I. Уставни основ за доношење закона**

Уставни основ за доношење закона садржан је у одредбама члана 97. тачка 10. Устава Републике Србије, којим је прописано да Република Србија, поред осталог, уређује и обезбеђује систем у области културе.

**II. Разлози за доношење закона**

Ради испуњавања дужности и трајног памћења и спомена жртава холокауста, геноцида, окупаторског терора и ратних злочина, потребно je донети Закон о Меморијалном центру „Старо сајмиште“, који ће пре свега омогућити да се нe забораве историјске чињенице о постојању логора на територији Града Беотрада (градске општине Нови Београд) на левој обали Саве, који je обухватао подручје некадашњс Бежанијске баре односно Београдског сајма названо Старо сајмиште, нa којем је у Другом светском рату био нацистички концентрациони логор смрти за Јевреје, Србе и Роме, у чијем историјском сећању ово место страдања има значење узвишене трагике.

Стварање законског оквира који ће обезбедити организационе, кадровске и материјалне претпоставке за остварење неговања сећања на жртве нацистичког концентрационог логора на некадашњем Београдском сајмишту, Јеврејског логора Земун и Прихватног логора Земун, као и послова у области управљања културним наслеђем и његовом прикупљању, заштити и коришћењу ради обављања музеолошке, образовно-васпитне и научно истраживачке делатности, оснивањем и дефинисaњем положајa Меморијалнoг центра „Старо сајмиште” као установе културе.

Јасно дефинисање делатности укључујући међународну сарадњу са сродним установама, органа, унутрашњe организацијe, материјалних претпоставки односно ствари и средстава за оснивање и рад Меморијалнoг центра „Старо сајмиште”.

Дефинисање простора који обухвата Меморијални центар „Старо сајмиште”.

Прикупљање података, обезбеђивање података идруге грађе за Меморијални центар „Старо сајмиште”.

Ради очувања трајне успомене на жртве фашистичког терора на стратиштима логора Старо Сајмиште у Другом светском рату, имајући у виду трагично страдање великог броја људи, a посебно жена, деце и стараца, изражавајући најдубље поштовање према жртвама, и потребу да се ода почаст страдалима, као залог за будућност, оснивањем Меморијалног центра „Старо сајмиште“ чуваћемо успомену на жртве у прошлости и подсећати да се страдања не смеју поновити, а доношењем закона обезбедити прикупљање података, обрађивање и обезбеђивање тих података на јединствени начин на једном месту.

У току анализе разматрано је неколико релевантних могућности:

- status quo - не доношење Закона о Меморијалном центру „Старо сајмиштеˮ,

- доношење новог закона који би у потпуности регулисао овo питање.

Прва опција није била одржива из разлога што није могуће на други начин регулисати нити решити проблеме везане за примену појединих делова Закона о култури, осим кроз њихову измену и допуну.

Доношењем закона постиже се обезбеђивање организационе, кадровске и материјалне претпоставке за остварење неговања сећања на жртве нацистичког концентрационог логора на некадашњем Београдском сајмишту, Јеврејског логора Земун и Прихватног логора Земун, као и послова у области управљања културним наслеђем и његовом прикупљању, заштити и коришћењу ради обављања музеолошке, образовно-васпитне и научно истраживачке делатности, оснивањем и дефинисaњем положајa Меморијалнoг центра „Старо сајмиште” као установе културе.

**III. Основни правни институти и појединачна решења**

Члан 1. Предложеним чланом се дефинише предмет закона а то је оснивање установе културе Меморијални центар „Старо сајмиште“ и уређивање њене организације и рада.

Члан 2. Предложеним чланом се утврђује да је циљ закона оснивање Меморијалног центар као установа културе – са седиштем у Београду, у интересу обезбеђивања организационих, кадровских и материјалних претпоставки за обављање послова у области музеолошке, и с њом повезане образовно-васпитне и научно истраживачке делатности, с циљем неговања сећања на жртве нацистичког концентрационог логора на некадашњем Београдском сајмишту, Јеврејског логора Земун и Прихватног логора Земун.

Члан 3. Предложеним чланом се дефинишу кључни појмови у смислу овог закона и њихово значење, и то: геноцида, геноцида над српским народом, Холокауста (Шоа), Самударипена и ратних злочина.

Члан 4. Предложеним чланом утврђују се прописи који регулишу организацију и рад Меморијалног центра „Старо сајмиште”, тачније у питањима која нису посебно уређена овим законом, непосредно се примењују прописи којима се уређује рад јавне службе, прописи о култури и прописи о културним добрима, а сходно и други прописи којима су уређене делатности од општег интереса и којима је уређена јавна својина. Предложеним чланом се утврђује да се на обављање послова из делатности Меморијалног центра „Старо сајмиште” непосредно примењују потврђени међународнии уговори и општеприхваћена правила међународног права, као и да се питања која чине садржину оснивачког акта установе културе, односно Меморијалног центра „Старо сајмиште” уређују уредбом Владе.

Члан 5.Предложеним чланом дефинисана је делатност Меморијалног центра „Старо сајмиште” и обухвата послове прикупљања, сређивања, чувања, излагања, одржавања и коришћења, стручне обраде, истраживања и презентовања музејских, архивских и филмских докумената и предмета, стара се о њиховом коришћењу за музејске, образовно-васпитне, научно-истраживачке и издавачке послове, као и за манифестације и акције неговања сећања на жртве „Јеврејског логора Земун” и „Прихватног логора Земун” као и „Јеврејског пролазног логора Београд - топовске шупе”, али обухвата и послове у вези са реконструкцијом, адаптацијом и уређењем постојећих аутентичних објеката у простору Меморијалног центра, и евентуалном доградњом нових, као и послове уређења и редовног текућег одржавања непокретног културног добра у складу са утврђеним мерама заштите културних добара.

Члан 6. Преложеним чланом утврђују се органи Меморијалног центра „Старо сајмиште” на основу закона којим се уређује култура, који се оснивају, обављају послове, именују и разрешавају сагласно том закону, ако овим законом није другачије уређено. Превиђено је да Меморијални центар „Старо сајмиште“ има директора, именованог на пет година, уз прибављање мишљења програмских савета на програм рада и визују развоја Меморијалног центра. Меморијални центар има Управни одбор са седам чланова које именује и разрешава Влада, и то: два члана на предлог Савеза јеврејских општина Србије, једног члана на предлог Националног савета ромске националне мањине, два члана на предлог органа државне упрае надлежног за послове културе и два члана из реда запслених у тој установи на предлог директора. Надзорни одбор Меморијалног центра има пет чланова које именује и разрешава Влада, и то: једног члана на предлог Савеза јеврејских општина Србије, једног члана на предлог Националног савета ромске националне мањине и два члана на предлог органа државне управе надлежног за послове клултуре и једног члана из редова запослених у тој установи на предлог директора. Овим чланом утврђује се и које послове обављају Управни и Надзорни одбор. Предвиђено је и да председнику и члановима Управног одбора може припадати накнада за рад, сходно одредбама чл. 42. и 46. Закона о култури, актом оснивача ће се утврдити предметни услови и мерила за све установе културе, па и за Меморијални центар „Старо сајмиште“.

Члан 7. Предложеним чланом утврђује се унутрашња организација Меморијалног центра „Старо сајмиште“ и образовање сектора Музеј „Јеврејски логор Земун” односно Музеј „Прихватни логор Земун”, а превиђено је да секторима руководи помоћник директора. Остали услови за избор кандидата за директора установе утврђују се статутом установе. Предложеним чланом се утврђује да приликом запошљавања на радно место помоћник директора, кандидати су дужни да прикажу визију и програм рада за послове који су утврђени као делокруг рада сектора, а у вези којима се прибављају мишљења надлежних програмскх савета музеја. Овим чланом се формирају и посебне унутрашње јединице за конзервацију и одржавање непокретног културног добра Мемориjалног центра, организациона јединица за међународну сарадњу, организациона јединица за образовно-васпитне послове, организациона јединица за истраживачке послове, библиотека и архива као и организациона једница за обављање других општих послова.

Члан 8. Предложеним чланом утврђује се формирање два Програмска савета, Програмски савет за Музеј „Јеврејски логор Земун” и Програмски савет за Музеј „Прихватни логор Земун”, које ће чинити лица од високог стручног интегритета и ауторитета. Циљ успостављања Програмских савета је да дају мишљење о концепту коришћења пословног простора; дају препоруке за коришћење и публиковање експоната и докумената из свог фонда другим институцијама; дају претходно мишљење на статут и општа акта, односно на програмска и планска акта и на завршни рачун као и предлоге за измену или допуну тих аката; врше и друге послове утврђене статутом Меморијалног центра „Старо сајмиште”.

Члан 9. Предложеним чланом предвиђа се образовање Међународног савета Меморијалног центра „Старо сајмиште” од стране Управног одобра установе.

# Члан 10. Предложеним чланом се утврђује рад у области међународне сарадње Меморијалног центра „Старо сајмиште” са циљем остваривања међународне сарадње са сродним установама, а своје научно-истраживачке резултате интегрише у опште знање о геноциду, Холокаусту, Самударипену и ратним злочинима.

Члан 11. Предложеним чланом се утврђује да ће непокретне и покретне ствари и финансијска средства за оснивање и рад Меморијалног центра „Старо сајмиште” бити обезбеђени из буџета Републике Србије, с могућношћу да Меморијални центар може да стиче ствари и средства за остваривање своје делатности и из поклона, легата, донација, сопствене делатности и из других извора, у складу са законом, као и да оснива задужбине и фондације, у складу са законом. Такође, предложеним чланом се утврђује јавни интерес за експропријацију непокретности у циљу оснивања Меморијалног центра „Старо сајмиште”, а за потребе и у корист Републике Србије, у складу са планским актом донетим сагласно овом закону, ако и да су непокретне и покретне ствари које користи Меморијални центар „Старо сајмиште” добра од општег интереса, сагласно закону којим се уређује јавна својина.

Члан 12.Предложеним чланом се утврђују да Меморијални центар „Старо сајмиште” обухвата одговарајући простор на територији Града Београда (Градске општине Нови Београд) на левој обали Саве, односно подручје некадашње Бежанијске баре тј. Београдског сајма, укључујући културно добро „Старо сајмиште” и његове заштићене околине, као и одговарајући простор Јеврејског пролазног логора Београд - „Топовске шупе” – на катастарским парцелама одређеним одговарајућим планским актом, односно актом којим је одређено непокретно културно добро.

Члан 13. Предложеним чланом утврђује да се на права, обавезе и одговорности запослених у установама примењују општи прописи о запошљавању у јавним службама, као и да се у радни однос за директора и помоћника директора меморијалног центра може примити лице под условима утврђеним прописима којима се уређује област рада и положај запослених у јавним службама, односно утврђује попис радних места, њихови општи/типични описи и захтеви за њихово обављање у јавним службама у области културе и условима утврђеним прописима о култури и статутом установе.

Члан 14. Предложеним чланом се дефинишу послови прикупљања података у Меморијалном центру „Старо сајмиште”, као и обавеза државних и других органа, предузећа, установа и других организација да Меморијалном центру „Старо сајмиште” достављају податке и грађу од значаја за делатност Меморијалног центра којима располажу, а које у складу са овим законом прикупља и обрађује та установа. Предвиђено је и да се подаци и грађа који се прибављају у сврху обављања делатности Меморијалног центра „Старо сајмиште” a садрже податке о личности чувају се у складу са законом којим се уређује заштита података о личности, уз обавезу поштовања правила о сразмерности обраде у односу на циљеве и сврху обраде података.

Члан 15. Предложеним чланом утврђује се да надзор над спровођењем овог закона врши орган државне управе надлежан за област културе.

Члан 16. Предложеним чланом се утврђује да Меморијални центар „Старо сајмиште” почиње са радом даном ступања на снагу предметног закона.

Члан 17. Предложеним чланом се утврђује да поступак именовања вршиоца дужности директора, као и председника и чланова Управног и Надзорног одбора Меморијалног центра „Старо сајмиште” Влада мора да обави у року од 30 дана од дана ступања на снагу овог закона.

Члан 18. Преложеним чланом се утврђује да Управни одбор Меморијалног центра „Старо сајмиште” доноси статут установе у року од 60 дана од дана почетка његовог именовања, док директор Меморијалног центра „Старо сајмиште” доноси акт о организацији и систематизацији послова у Меморијалном центру „Старо сајмиште” – у року од 30 дана од дана доношења статута из става 1. овог члана.

Члан 19. Предложеним чланом се утврђује поступак именовања директора Меморијалног центра „Старо сајмиште” у складу са законом којим се уређује област културем а Управни одбор уз члана 17. овог закона дужан је да тај поступак покрене у року од 30 дана од дана његовог именовања.

Члан 20. Предложеним чланом се утврђује да предметни закон ступа на снагу осмог дана од дана објављивања у „Службеном гласнику Републике Србије”, а примењиваће се од 1. јануара 2021. године.

**IV. Процена финансијских средстава потребних за спровођење закона**

За спровођење овог закона потребно је обезбедити додатна средства за финансирање рада Меморијалног центра „Старо сајмиште” у износу од **28.210.000** динара за **2021**. годину, **39.210.000** динара за **2022**. годину и **39.210.000** динара за **2023**. годину, као и додатна средства за реконструкцију, адаптацију и санацију Централне куле Старог сајмишта у износу од **186.000.000** динара у **2021**. години.